ከውጭ የሚመጣ መንገደኛ በ72 ሰዓታት የሚጠበቅበት የኮሮናቫይረስ ምርመራ ማረጋገጫ ወደ አምስት ቀን ከፍ ተደረገ፡፡
ባሕር ዳር፡ ሰኔ ሐምሌ 09/2012 ዓ.ም (አብመድ) ከውጭ ወደ ኢትዮጵያ የሚመጣ መንገደኛ በ72 ሰዓታት ውስጥ ተመርምሮ ‘‘ከኮሮናቫይረስ ነፃ’’ የሚል ማረጋገጫ እንዲያመጣ የሚያስገድደው መመሪያ ወደ አምስት ቀናት ከፍ መደረጉን ጤና ሚኒስቴር አስታውቋል።የሚኒስትሮች ኮሚቴ በኮሮናቫይረስ ወረርሽኝ ወቅታዊ ሁኔታና ቀጣይ አዝማሚያ፣ በአስቸኳይ ጊዜ አዋጅ አፈጻጸም እንዲሁም ቀጣይ የትኩረት አቅጣጫዎች ላይ ዛሬ ተወያይቷል።ከዚህ ቀደም ከውጭ ወደ ኢትዮጵያ የሚመጣ ማንኛውም ዜጋ በ72 ሰዓት ጊዜ ውስጥ ተመርምሮ ከቫይረሱ ነፃ የሚል ማረጋገጫ ሲኖረው ወደ መግባት እንደሚችል ነገር ግን በቤቱ ለ14 ቀናት እንደሚቆይ የሚደነግግ መመሪያ ወጥቶ ነበር።